اسلامی جمہوریہ ایران اور بین الاقوامی جوہری توانائی ادارے کے درمیان تعاون قابل اطمینان

سید عباس عراقچی نے کہا : اسلامی جمہوریہ ایران اور بین الاقوامی جوہری توانائی ادارے کے درمیان تعاون قابل اطمینان اور صحیح سمت میں آگے بڑھ رہا ہے۔

خبر کا کوڈ: ۴۲۷۷۲۰

تاریخ: ۲۵ تير ۲۰۱۷ - ۱۲:۲۸

رسا نیوز ایجنسی کی رپورٹ کے مطابق سنئیر ایرانی جوہری مذاکرات کار سید عباس عراقچی نے منگل کے روز ویانا میں عالمی ایٹمی ادارے کے ڈائریکٹر جنرل یوکیا آمانو کے ساتھ ہونے والی ملاقات کے حوالے سے گفتگو کرتے ہوئے کہا ہے کہ اسلامی جمہوریہ ایران اور بین الاقوامی جوہری توانائی ادارے کے درمیان تعاون قابل اطمینان اور صحیح سمت میں آگے بڑھ رہا ہے۔

انہوں نے کہا کہ آمانو کے ساتھ تعمیری مذاکرات ہوئے اس حوالے سے ایران اور عالمی ایٹمی ادارے کے ساتھ تعاون کے لئے اچھی فضا قائم ہے۔

عراقچی نے بتایا کہ دونوں فریقین کا اصل کام جوہری معاہدے کے مکمل نفاذ کے راہ میں موجود رکاوٹوں کا خاتمہ کرنا ہے۔

انہوں نے مزید کہا کہ عالمی ادارے کی متعدد رپورٹس سے یہ اس بات بارہا ثابت ہوئی ہے کہ جوہری معاہدے کے حوالے سے ایران اپنے وعدوں پر من و عن عمل کررہا ہے۔

اعلی ایرانی سفارتکار نے بتایا کہ جوہری معاہدے کے حوالے سے بعض مغربی فریق کی کارکردگی قابل اطمینان نہیں۔

انہوں نے کہا کہ یوکیا آمانو کے ساتھ ایران کی جوہری تنصیبات کی تازہ ترین صورتحال بشمول اراک، فردو اور نطنز ری ایکٹرز کے حوالے سے بات چیت ہوئی۔

تفصیلات کے مطابق، ایران اور گروپ 5+1 ممالک کے نمائندوں کی موجودگی میں جوہری معاہدے کے مشترکہ کمیشن کے 7ویں اجلاس کا آغاز آج بروز منگل ویانا میں کیا جائے گا۔/۹۸۹/ف۹۴۰/